වනාන්තරයට මායිම් බිමේ තැනින් තැන හුදකලා වූ කිතුල් ගස් කේඩෑරී වී ගියත් රෑන් පහළට එල්ලෙමින් තිබුණේ කාන්තාවන්ගේ දිගු කේශකලාපය සිහිගන්වමිනි. සැමියාගේ වියෝවෙන් දරුවන්ගේ ද සරණක් නොමැති වියපත් කාන්තාවක මෙන් සිංහරාජ වනාන්තරයට මායිම් වූ බිම්කඩවල ඉතිරිව ඇති මේ කිතුල් ගස් අද වියපත්ය. ස්වභාවිකව මියයමින් ඇති ඒ කිතුල් ගස්, මෝසම් වැසි සමයේ පාත්වන අකුණුවලින් බේරෙන්නට ගන්නේ තියුණු ආයාසයකි. වනාන්තර ආශ්‍රිත අපේ අතීත ජන ජීවිතවලට අවශ්‍ය වූ අඩුම කුඩුම ලබාගත්තේ ඒ වනාන්තර ආශ්‍රිතවය. වනාන්තරයේ වූ කිතුල් ගස වැසියන්ට කාසි පනම් උපයා දුන් කප්රුකය. අද මේ කිතුල් ගස් අපේ පරිසර පද්ධතියෙන් සමුගනිමින් සිටී.
වනාන්තරයට මායිම් බිමේ තැනින් තැන හුදකලාව තිබුණේ මොනවාද?
කිතුල් ගස්